Зараз абнаўляецца ў памяці нашай падзея, якая адбылася 2014 гадоў таму назад. Падзея, якую асэнсаваць розумам немагчыма, але ж яна была, і сведчыць аб гэтым Слова Божае і вера людская. Сын Божы нарадзіўся ад прачыстай Дзевы Марыі – на зямлі з’яўляецца Гасподзь Бог і дасканалы Чалавек. З’явіўся не ў палацы, а нарадзіўся ў пячоры, нібы дзіця чалавечае, таму што не было іншага месца на зямлі для Сына Божага.